**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса Правительстволöн öткымын шуöмö**

**вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса экономическöй сöвет йылысь» Коми Республикаса Правительстволöн 2006 во лöддза-номъя тöлысь 30 лунся 167 №-а шуöмö татшöм вежсьöм:

Коми Республикаса экономическöй сöвет бердын ведомствокостса комиссияяс да сiйö комиссиялысь удж котыртöм вöсна да организационно-техническöя могмöдöм вöсна кывкутысьяс лыддьöгын, мый вынсьöдöма шуöмöн (3 №-а содтöд):

2 позицияса 4 графа гижны тадзи:

«Коми Республикаса государственнöй гражданскöй службаöн веськöдланiн».

2. Пыртны «Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссия йылысь» Коми Республикаса Правительстволöн 2006 во вöльгым тöлысь 15 лунся 286 №-а шуöмö татшöм вежсьöм:

а) Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссияын, мый вынсьöдöма шуöмöн (1 №-а содтöд):

И.В. Зиминалысь чин нимсö гижны тадзи:

«Сыктывкарса государственнöй университетлöн веськöдлöмö велö­дан факультетса менеджмент кафедраса доцент (сёрнитчöмöн)»;

б) Коми Республикаса экономическöй сöвет бердын Коми Республикаын административнöй реформа нуöдöм кузя ведомствокостса комиссиялöн уджалан регламентын, мый вынсьöдöма шуöмöн (2 №-а содтöд):

V юкöдса 12 пунктын «Комиссиялöн удж котыртöм да пöрадок урчитсьöны» кывъяс вежны «Комиссиялö­н удж могмöдсьö со мый серти» кывъясöн.

Коми Республикаса Юралысь В.Гайзер

Сыктывкар

2010 вося моз тöлысь 2 лун

246 №

Вуджöдiс Кузнецова Н.А., 1 430 пас